text: Agoraphobia · MERCAT DE MÚSICA VIVA DE VIC 2019 - TRESC
  Incoming Noise és una història de fonaments vitals: és desassossec, angoixa, pèrdua, però també és amor i determinació. Deu declaracions d'intencions sense por a confrontar al soroll que sona dins el cap i resoldre, a base de pedals, conflictes humans presents en una generació que encara té molt a dir. Amb una base altament explosiva, la pressió dalt de l'escenari és el millor matalàs per a unes guitarres poderoses i contundents. Entre elles, s'hi fa lloc la veu tan personal de la Susana, amb un caràcter arrasador que sedueix l'audiència més exigent.